דמוגרפיה של בוסניה והרצגובינה

במלחמת יוגוסלביה שהתחוללה בשנות ה-90 של המאה ה-20, במלחמה בה ביצעו הסרבים 'טיהור אתני' לאוכלוסייה המוסלמית (כיום נקראים בוסנים), המדינה נגררה למלחמת אזרחים בין הקבוצות האתניות השונות. הסרבים שחיו בשטח בוסניה והרצגובינה קראו לממשלה היוגוסלבית למנוע את עצמאותה של בוסניה והרצגובינה וכבשו כמעט את כל המדינה. הקרואטים מצידם קראו לקרואטיה (שהוקמה זה מכבר) להתערב ולמנוע את הכיבוש הסרבי. צבא קרואטיה פלש והחזיק באזור התיישבות הקרואטים בדרום בוסניה וסרביה המשיכה לשלוט בשאר המדינה. המלחמה הופסקה על ידי התערבות בינלאומית של ארצות הברית, נאט"ו, האיחוד האירופאי והאו"ם. תוך כדי המלחמה נטשו את בתיהם אזרחים רבים והיגרו למדינות השכנות כך שהמאזן הדמוגרפי השתנה במקצת.

אוכלוסיית בוסניה והרצגובינה מונה לפי אומדן משנת 2006 4,498,976 ורובה מורכבת מקבוצת העמים הדרום סלאבים אשר התיישבו באזור חבל הבלקן.

קבוצות גיל
0-14: 15.5%
גברים: 359,739
נשים: 336,978
15-64: 70.1%
גברים: 1,590,923
נשים: 1,564,665
65 +: 14.4%
גברים: 265,637
נשים: 381,034
הנתונים הם לפי אומדנים משנת 2006.

גיל החציון

גברים: 37.2 שנים
נשים: 39.5 שנים
כלל האוכלוסייה: 38.4 שנים
הנתונים הם לפי אומדנים משנת 2006.

גידול אוכלוסייה
1.35%
הנתונים הם לפי אומדנים משנת 2006.

שיעור הילודה
8.77 לידות/1,000 תושבים
הנתונים הם לפי אומדנים משנת 2006.

שיעור התמותה
8.27 מיתות/1,000 תושבים
הנתונים הם לפי אומדנים משנת 2006.

מאזן הגירה
13.01 מהגרים/1,000 תושבים
הנתונים הם לפי אומדנים משנת 2006.

תמותת תינוקות
גברים: 11.26 מיתות/1,000 תושבים
נשים: 9.82 מיתות/1,000 תושבים
סך הכול: 9.82 מיתות/1,000 תושבים
הנתונים הם לפי אומדנים משנת 2006.

תוחלת החיים
גברים: 74.39 שנים
נשים: 81.88 שנים
סך הכול: 78 שנים
הנתונים הם לפי אומדנים משנת 2006.

שיעור הפוריות
1.22 ילדים לאישה
הנתונים הם לפי אומדנים משנת 2006.

קבוצות אתניות

מוצאה של אוכלוסיית בוסניה והרצוגבינה היא בעיקרה משבטים סלאביים שהתיישבו באזור זה.

בוסנים: 48%, סרבים: 37.1%, קרואטים: 14.3%, אחרים: 0.6% (נכון לשנת 2000)

דת
מחצית מאזרחי המדינה הם נוצרים המשתייכים לפלג הנצרות האורתודוקסית או לנצרות הקתולית. האסלאם שהגיע במאה ה-15 בעקבות הכיבוש העות'מאני של חבל הבלקן התפשט בעיקר בבוסניה והרצגובינה. קרואטים קתולים וסרבים אורתודוקסים המירו את דתם לאסלאם כך שנוצרה קבוצה חדשה בבוסניה והרצגובינה שפיתחה לעצמה זהות דתית ואתנית שונה. המוסלמים הסלאבים נקראים כיום בשם בוסניאקים ובעבר כונו בשם "מוסלמים כלאום". כינוי זה אינו תקין פוליטית משום שהמונח "מוסלמים" מתייחס לדת ולא ללאום. בעשור השני של המאה ה-21, כ-40% מאזרחי המדינה הם מוסלמים.
בבוסניה והרצגובינה, ישנו קשר הדוק בין הלאום לבין הדת.
רוב הקרואטים הם נוצרים קתולים - 88%
רוב הבוסניאקים הם מוסלמים סונים - 90%
רוב הסרבים הם נוצרים אורתודוקסים - 93%
התפלגות דתית כללית:
מוסלמים סונים - 40%
נוצרים אורתודוקסים - 31%
נוצרים קתולים - 15%
נוצרים פרוטסטנטים - 4%
דתות אחרות - 10%

שפות
תושבי בוסניה-הרצגובינה דוברים את השפה הסרבו-קרואטית שהיא שפה דרום סלאבית, אף על פי שהיא נקראת "בוסנית" בחלקים בהם חיים הבוסנים, "קרואטית" בחלקים בהם מתגוררים הקרואטים ו"סרבית" ברפובליקה סרפסקה. ההבדל העיקרי בין השפות הוא מערכת הכתב - בפדרציה של בוסניה והרצגובינה משתמשים באלפבית לטיני, ואילו ברפובליקה סרפסקה משתמשים באלפבית קירילי הכולל יותר מ-30 אותיות, שרבות מהן נהגות בצורה זהה להגייתן באנגלית. האלפבית הערבי היה בעבר בשימוש לכתיבת השפה הבוסנית.

ראו גם: שפות בבוסניה והרצגובינה

השכלה
הגדרה: תושבים מעל גיל 15 היודעים קרוא וכתוב
כלל האוכלוסייה: 94.6%
גברים: 98.4%
נשים: 91.1%
הנתונים הם לפי אומדנים משנת 2006.

קישורים חיצוניים

הערות שוליים